*A határozati javaslat elfogadásához*

***egyszerű***  *többség szükséges,*

*az előterjesztés* ***nyilvános ülésen tárgyalható****!*

*166. számú előterjesztés*

Bátaszék Város Önkormányzata Képviselő-testületének 2017. július 20-án,

17,00 órakor megtartandó **RENDKÍVÜLI** ülésére

*A TOP-1.1.1-15-TL1-2016-00002 azonosítószámú „Iparterület fejlesztése Bátaszéken” projektnevű támogatási kérelem Támogatási szerződésének jóváhagyása*

|  |
| --- |
| **Előterjesztő:** dr. Bozsolik Róbert polgármester**Készítette:** Bozsolik Zoltán városüzemeltetési mb. irodavezető**Törvényességi ellenőrzést végezte**: Takácsné Gehring Mária aljegyző**Tárgyalja:---** |

Az **„Iparterület fejlesztése Bátaszéken”** című és **TOP-1.1.1-15-TL1-2016-00002** azonosító számú, a támogatási kérelemben és annak mellékleteiben rögzített projekt elszámolható költségeinek az Európai Regionális Fejlesztési Alapból és hazai központi költségvetési előirányzatból vissza nem térítendő támogatás formájában történő finanszírozása tárgyban értesítés érkezett támogatási kérelem támogatásáról.

A Támogatási Szerződés tervezetét a Közreműködő Szervezet megküldte, annak adatokkal történő feltöltése és véglegesítése elkészült mely az előterjesztés melléklete.

A Projektre vonatkozó output indikátorokat és elvárt célértékeket a Támogatási Szerződés 5.sz. melléklete tartalmazza.

|  |  |
| --- | --- |
| **Monitoring mutató****megnevezése** | **Cél változás** |
| A fejlesztett vagy újonnan létesített iparterületek és ipari parkok területe | **6,0000** |
| Vissza nem térítendő támogatásban részesülő vállalkozások száma | **1** |
| A nem pénzügyi támogatásban részesülő vállalkozások száma | **0** |
| Támogatásban részesülő vállalkozások száma (OP szinten) | **1** |

A fejlesztett vagy újonnan létesített iparterületek és ipari parkok területe 6 hektár nagyságú. A közmű vezetékek kiépítésével ekkora terület válik elérhetővé, mint közművesített telek.

Az indikátorok, szakpolitikai mutatók, adatszolgáltatás pontja alapján a megvalósítás és a fenntartás időszakában a kedvezményezett a projekt megvalósulásáról köteles értékeket adni. Tekintettel arra, hogy a támogatási kérelemben a monitoring mutatók adatai a fenntartás időszakára vonatkozóan nem tartalmaztak adatokat, szerződéskötéskor a Támogatást Igénylőnek a fenntartási időszakra vonatkozóan is szükséges a vállalást megtennie. Az indikátorokat az alábbiak szerint szükséges felülvizsgálni:

A „Vissza nem térítendő támogatásban részesülő vállalkozások száma” megnevezésű indikátor célértéke az indikátor definíciós adatlap értelmében „a támogatott, pénzügyileg lezárt projektek száma, ahol a kedvezményezett vállalkozás”. Az indikátor előállításhoz kapcsolódó speciális szempont alapján a kedvezményezett az Önkormányzat.

A „nem pénzügyi támogatásban részesülő vállalkozások száma” megnevezésű indikátor célértéke nulla.

A „Támogatásban részesülő vállalkozások száma (OP szinten)” megnevezésű indikátor célértéke az indikátor definíciós adatlap értelmében „Vissza nem térítendő támogatásban részesülő vállalkozások száma + a nem pénzügyi támogatásban részesülő vállalkozások száma”. A két értéket összeadva 1-et kapunk.

A vállalt indikátorok teljesíthetőek, ezért javasoljuk a Támogatási Szerződés jóváhagyását és a határozati javaslat elfogadását.

***H a t á r o z a t i j a v a s l a t :***

**a TOP-1.1.1-15-TL1-2016-00002 azonosító számú „Iparterület fejlesztése Bátaszéken” projektnevű támogatási kérelem Támogatási szerződésének jóváhagyására**

Bátaszék Város Önkormányzatának Képviselő-testülete

1. a TOP-1.1.1-15-TL1-2016-00002 azonosító számú „Iparterület fejlesztése Bátaszéken” projektnevű támogatási kérelem Támogatási szerződését – a határozat melléklete szerinti tartalommal – jóváhagyja,
2. felhatalmazza a város polgármesterét a Támogatási Szerződés aláírására.

*Határidő:* 2017. július 21.

*Felelős*: Dr. Bozsolik Róbert polgármester

 (szerződés aláírásáért)

*Határozatról értesül*: Közreműködő szervezet

 Bátaszéki KÖH városüz. iroda

Bátaszéki KÖH pénzügyi iroda

 irattár